exclusief: profilering merken online
Nieuwe mediaSligro food groupWebsitesExclusiefStoryboardUser experience
Partners Sligro Food Group te Veghel ‘Jy moes vooraf gevra het’ | Netwerk24
‘Jy moes vooraf gevra het’
Wat het geword van die vriendelike klantediens wat die geoliede masjien van ’n sakeonderneming aan die gang hou?
Dit is die vraag waarmee ek weereens worstel ná nog ’n onaangename ervaring van swak dienslewering – iets waaraan ek ’n kleintjie dood het.
By twee afsonderlike geleent­hede is ek stomgeslaan deur die gebrek aan diens – want slegte diens sou dit heeltemal te sagkens stel – by ’n plaaslike viswinkel.
Met geen lus om voor die stoof te staan nie, het ek een Donderdagmiddag met baie oortuiging daarin geslaag om my gesin te laat instem tot ’n heerlike stukkie vars vis en tjips vir aandete. Ek het sommer ná werk by die winkel inge­loer en ’n parcel stokvis en tjips by die toonbank bestel. Ek is deur die kassiere, en wie geblyk het die bestuur­der te wees, net een vraag gevra: “Salt and vinegar?” en ek het baie beleefd gesê: “Please”.
En so het ek geduldig tussen ander vir my pakkie gewag totdat my nommer uit­geroep is en ek agtergekom het dat een van die winkelassistente besig was om my vis-en-skyfies in ’n polisti­reen­houer te plaas. Ek haar vinnig gena­der en hoflik gevra of sy asseblief my bestelling in papier kan toedraai – nie dat dit enige verduideliking verg nie, maar uit ervaring het ek gevind dat kos wanneer dit warm in dié houers geplaas word, dikwels na die verpakking smaak. Die ongevraagde reaksie, en dit in die teen­woordigheid van ’n bestuurder, was ontstellend. Sy het stip na my gekyk en nie ’n woord geuiter nie. Sy het na haar kollegas gedraai en terwyl ek toekyk die kwessie met hulle bespreek. Hierna het die sowat vier vroue almal na my gestaar totdat ek gevra het of daar ’n probleem is. Steeds niks. Die bestuurder het later nader gestaan, maar ook niks gesê of gedoen om die situasie te help nie. Ek het hom toe genader en gevra: “Is there a problem?”. Sy antwoord: “No, but for fish and chips to be wrapped in paper, it must be requested with order.”
Ter verdediging moet ek byvoeg dat in al die jare wat ek by ’n viswinkel ’n parcel bestel het, dit nog nooit nodig was om te versoek dat die vis en tjips in papier toegedraai moet word nie. Dit is dan ’n parcel. As dit dan wel versoek moet word, moet dit aan klante verdui­delik word. Met die besluit om nie ’n berg van ’n molshoop te maak nie, het ek die viswinkel verlaat.
Ek het die volgende dag weer by die vis­win­kel ingeloer vir ’n parcel. Hierdie keer het ek seker gemaak om met die bestelling te vra dat die vis en tjips in papier toegedraai moet word. Kort ná die versoek, het dieselfde vroue wat toe ook aan diens was, heel sarkasties gesê: “Hoor nou, vra nogal vir papier.”
Net daar het ek, wat dié viswinkel sedert kindsbeen af saam met my ouers besoek en as klant steeds ondersteun, my respek vir die plek, sy eienaars en die personeel verloor, en dit weens die slegte houding van mense in posisies wat puik klantediens verg.
Ja, sulke voorvalle van swak diens­ het ’n negatiewe invloed op enige sakeonder­neming, maar beïnvloed ook jou geloof in jou medemens en die toekomstige rol van dienslewering in die samelewing.